આ વાતને વર્ષો વિત્યાં હું અમદાવાદમાં પોલીસ તરીકે નોકરી કરવા માંડ્યો અને મૂળશંકર યજમાન વૃત્તિ કરવા મંડ્યો . મૂળશંકર એક વખત અમદાવાદ ઘીકાંટા રોડ ઉપર એક દુકાન આગળ ઉભો ઉભો કોઈ સાથે વાતો કરી રહ્યો હતો . વાતો પૂરી થયા પછી એ ચાલવા માંડ્યો . હું આ વખતે મૂળશંકરથી ઘણે દુર એની પાછળ ચાલતો આવતો હતો . આ વખતે હું કોઈના લગ્નમાં ગએલો હોવાથી મેં સ્યુટ પહેરેલ હતો . મેં ચાલ અને ચકરી પાઘડી ઉપરથી મૂળશંકરને ઓળખી કાઢ્યો . એટલે હું થોડું વધારે ચાલીને મૂળશંકરથી આગળ નીકળી ગયો અને. પછી એની સામે મળ્યો અને એના પગ પકડી બે હાથ જોડી માથું નમાવી મેં મૂળશંકરને પ્રણામ કર્યા .